CELEX: 62008TN0100
Language: fi
Date: 2009-01-12 00:00:00
Title: Asia T-100/08 P: Valitus, jonka Georgi Kerelov on tehnyt 12.1.2009 virkamiestuomioistuimen asiassa F-110/07, Kerelov v. komissio, 12.12.2007 antamasta määräyksestä

21.3.2009   
            
            
               FI
            
            
               Euroopan unionin virallinen lehti
            
            
               C 69/40
            
         Valitus, jonka Georgi Kerelov on tehnyt 12.1.2009 virkamiestuomioistuimen asiassa F-110/07, Kerelov v. komissio, 12.12.2007 antamasta määräyksestä
   (Asia T-100/08 P)
   (2009/C 69/92)
   Oikeudenkäyntikieli: ranska
   Asianosaiset
   
      Valittaja: Georgi Kerelov (Pazardzhik, Bulgaria) (edustaja: asianajaja A. Kerelov)
   
      Muu osapuoli: Euroopan yhteisöjen komissio
   Vaatimukset
   
               —
            
            
               Euroopan yhteisöjen virkamiestuomioistuimen asiassa F-110/07, Kerelov v. komissio, 12.12.2007 antama määräys on kumottava
            
         
               —
            
            
               valittajan ensimmäisessä oikeusasteessa esittämät vaatimukset on hyväksyttävä
            
         
               —
            
            
               vastapuoli on velvoitettava korvaamaan oikeudenkäyntikulut kokonaisuudessaan.
            
         Oikeudelliset perusteet ja pääasialliset perustelut
   Valittaja vaatii valituksessaan ensimmäisen oikeusasteen tuomioistuinta kumoamaan virkamiestuomioistuimen asiassa F-110/07, Kerelov v. komissio, 12.12.2007 antaman määräyksen, jolla jätetään tutkimatta, koska tutkittavaksi ottamisen edellytykset selvästi puuttuvat, kanne, jolla valittaja vaati kumoamaan Euroopan yhteisöjen henkilöstövalintatoimiston (EPSO) johtajan päätöksen olla antamalla hänelle avoimeen kilpailuun EPSO/AD/46/06 liittyviä tietoja ja asiakirjoja.
   Valittaja vetoaa valituksensa tueksi tiettyihin valitusperusteisiin, jotka perustuvat tai jotka koskevat
   
               —
            
            
               hallinnollisen menettelyn periaatteen loukkaamista, koska virkamiestuomioistuin on katsonut, että kannekirjelmästä puuttuivat oikeudelliset perusteet ilman, että se on kuitenkaan tarkastanut viran puolesta ensimmäisessä oikeusasteessa riitautetun päätöksen laillisuutta rajoittumatta kantajan esittämiin väitteisiin
            
         
               —
            
            
               ”oikeuden oikeussuojaan” ja tuomioistuimen puolueettomuuden periaatteen loukkaamista, koska virkamiestuomioistuin jätti tutkimatta valittajan kanteen, koska sen tutkittavaksi ottamisen edellytykset selvästi puuttuvat ilman, että se olisi antanut valittajalle mahdollisuuden täydentää kannettaan sellaisessa vaiheessa, jossa valittaja ei voinut enää tehdä uutta sääntöjen mukaista kannetta, koska kannemääräaika oli päättynyt
            
         
               —
            
            
               oikeutta saattaa asiansa tuomioistuimen käsiteltäväksi koskevan periaatteen ja menettelyn julkisuuden periaatteen loukkaamista, koska suullista käsittelyä ei ole pidetty
            
         
               —
            
            
               menettelyn kohtuusperiaatteen loukkaamista, koska virkamiestuomioistuin ei ole kuullut valittajaa sen kanteen tutkimatta jättämisestä
            
         
               —
            
            
               yhteisöjen tuomioistuimen perussäännön 21 artiklan ensimmäisen kohdan ja ensimmäisen oikeusasteen tuomioistuimen työjärjestyksen 44 artiklan 1 kohdan c alakohdan rikkomista, koska virkamiestuomioistuin on todellisuudessa luonut ”menettelyn kiteyttämisen säännön”, kun se on katsonut, että kanne ei sisällä oikeudellisia perusteita
            
         
               —
            
            
               sen tutkimista viran puolesta, onko virkamiestuomioistuin rikkonut jotakin muuta sovellettavaksi tulevaa säännöstä.